Ντράγκαν Τράβιτσα

Ο Ντράγκαν Τράβιτσα (ιταλικά: Dragan Travica, 28 Αυγούστου 1986, Ζάγκρεμπ) είναι Ιταλός διεθνής πετοσφαιριστής, ο οποίος κατά την περίοδο 2024-25 αγωνίζεται με τη φανέλα του Ολυμπιακού Πειραιώς στο Πρωτάθλημα Ελλάδας στη θέση του πασαδόρου.

 Καριέρα 
Ο Ντράγκαν Τράβιτσα είναι γιος του Γιουγκοσλάβου παλαίμαχου αθλητή και προπονητή πετοσφαίρισης Λιούμπομιρ Τράβιτσα,Ο Ντράγκαν Τράβιτσα, γιος του Λιούμπομιρ, στην Πάντοβα volleyland.gr  που διετέλεσε προπονητής του Ολυμπιακού Πειραιώς τη διετία 2002-2004. Ο Ντράγκαν γεννήθηκε στο Ζάγκρεμπ της τότε ενιαίας Γιουγκοσλαβίας αλλά μεγάλωσε στην Ιταλία, όπου ο πατέρας του εργαζόταν ως προπονητής. Ξεκίνησε να ασχολείται με το βόλεϊ το 2000 σε ηλικία 14 ετών στα τμήματα υποδομής της ομάδας του Τρεβίζο (τότε Σίσλεϊ), και την περίοδο 2002-03 αγωνίστηκε στο ιταλικό Πρωτάθλημα της Β΄1 κατηγορίας με την Παλαβόλο Φαλκονάρα.  Την περίοδο 2003-04 έκανε το ντεμπούτο του στο πρωτάθλημα Α΄1 Ιταλίας με την ομάδα της Μόντενα (τότε Ντεϊτόνα), στην οποία παρέμεινε για δύο περιόδους. Την περίοδο 2005-06 αγωνιζόμενος στο πρωτάθλημα Α΄2 με την Ρέιμα της πόλης Κρέμα αναδείχθηκε καλύτερος παίκτης Κ-23 της Α΄2, και η ομάδα του κέρδισε την άνοδο στην Α΄1. Την επόμενη περίοδο πάλι στην Α΄2, κερδίζει ξανά την άνοδο, αυτή τη φορά ως πρωταθλητής  Α΄2 με τη Σπάρκλινγκ Μιλάνου. Επίσης κατέκτησε το Κύπελλο ομάδων της Α΄2.

Είχε φτάσει όμως η στιγμή για το μεγάλο άλμα. Ο Ντράγκαν Τράβιτσα από το 2008 έως το 2013 αγωνίζεται στα μεγαθήρια του ιταλικού βόλεϊ, κατά σειρά στις Μόντενα Βόλεϊ, Γκαμπέκα και Λούμπε Ματσεράτα, με την οποία κατακτά το πρώτο πρωτάθλημα της καριέρας του το 2011-12, είναι φιναλίστ σε δύο τελικούς Κυπέλλου Ιταλίας και κατακτά το Σούπερ Καπ Ιταλίας το 2012. Οι εμφανίσεις του με τις ιταλικές ομάδες έκαναν την τότε πανίσχυρη πρωταθλήτρια Ρωσίας Μπελογκόριε Μπέλγκοροντ να τον εντάξει στο δυναμικό της εκείνο το καλοκαίρι.Τράβιτσα: Η Μπελογκόριε έχει μια άψογη οργάνωση volleyland.gr   Με την ομάδα του Μπέλγκοροντ ο Ντράγκαν Τράβιτσα κατέκτησε το Κύπελλο Ρωσίας τον Ιανουάριο του 2014, δύο Σούπερ Καπ Ρωσίας και τη δεύτερη θέση στο πρωτάθλημα Ρωσίας 2014-15. Οι μεγάλες του όμως επιτυχίες ήταν το Τσάμπιονς Λιγκ της περιόδου 2013-14 και ακολούθως το Παγκόσμιο Κύπελλο Συλλόγων το 2014.Τελικός Παγκόσμιο Κύπελλο Συλλόγων 2014 www.fivb.org 

Στον τελικό του Τσάμπιονς Λιγκ η Λούμπε επιβλήθηκε με 3-1 της Χάλκμπανκ Άγκυρας του Δημήτρη Τζούριτς,Τελικός Τσάμπιονς Λιγκ 2013-14 www-old.cev.eu ομάδα στην οποία ο Τράβιτσα βρέθηκε το 2015, και με την οποία κατέκτησε το Πρωτάθλημα και το Σούπερ Καπ Τουρκίας περιόδου 2015-16.

Ακολούθησε ένα σύντομο πέρασμά του από την ιρανική Σαρδαρί της πόλης Ούρμια, και τον Φεβρουάριο του 2017 ξαναβρέθηκε στην Ιταλία για λογαριασμό της Μόντενα Βόλεϊ.Επιστροφή ατη Μόντενα volleyland.gr  Τον Ιούνιο του 2017 μετακομίζει στην Παλαβόλο Πάντοβα όπου παραμένει για τρεις περιόδους, αφού τον Μάιο του 2020 υπογράφει στην Ούμπρια της Περούτζιας.Σούπερ ενίσχυση με Τράβιτσα η Περούτζια www.volleynews.gr  Με την Ούμπρια επανέρχεται στους τίλους με την κατάκτηση του Σούπερ Καπ Ιταλίας το 2020 αλλά και του Κυπέλλου Ιταλίας το 2022. Ήταν επίσης δύο φορές δευτεραθλητής Ιταλίας, φιναλίστ του Κυπέλλου το 2021 και συμμετείχε σε δύο ημιτελικούς του Τσάμπιονς Λιγκ.Τσάμπιονς Λγκ 2021 www-old.cev.euΤσάμπιονς Λγκ 2022 www-old.cev.eu

Τον Αύγουστο του 2022 ο σπουδαίος Ιταλός πασαδόρος υπέγραψε στον Ολυμπιακό Πειραιώς παροτρυνόμενος από τον επίσης Ιταλό προπονητή των ερυθρόλευκων Αλμπέρτο Τζουλιάνι, αλλά και από τον πατέρα του, Λιούμπομιρ.Με τον σπουδαίο Ντράγκαν Τράβιτσα ολοκλήρωσαν το ρόστερ οι Πειραιώτες www.gazzetta.gr Τράβιτσα στον ΑΘΛΟ: Άκουσα την καρδιά μου για τον Ολυμπιακό, δεν αφήνεις να περάσει τέτοια ευκαιρία athlosnews.gr  Στον Ολυμπιακό ο Τράβιτσα πήρε το περιβραχιόνιο του αρχηγού, όχι μόνο λόγω της σχεδόν πλήρους ανανέωσης στο δυναμικό της ομάδας του Πειραιά αλλά και ως αναγνώριση της αξίας του και των ηγετικών του ικανοτήτων. Ο Ιταλός πασαδόρος οδήγησε με μαεστρία τους ερυθρόλευκους στην κατάκτηση του 3ου ευρωπαϊκού τους τίτλου, του Τσάλεντζ Καπ της περιόδου 2022-23Olympiacos Piraeus are the CEV Challenge Cup champions www.cev.eu   και του Πρωταθλήματος Ελλάδας 2022-23.Θρύλος «Αυτοκράτορας», σήκωσε το 31ο πρωτάθλημα στην Πυλαία! www.olympiacossfp.gr 
Τον Ιούνιο εκείνου του έτους ανανεώθηκε η συνεργασία του Ντράγκαν Τράβιτσα με τον Ολυμπιακό κατόπιν επιθυμίας και του ίδιου του παίκτη,Ανανέωση συνεργασίας με τον Ντράγκαν Τράβιτσα (2023) www.olympiacossfp.gr Τράβιτσα: «Δεν μπορούσα να πω όχι στον Ολυμπιακό, εδώ και τη νέα σεζόν» (2023-24) www.gavros.gr  και ο Ιταλός πασαδόρος οδήγησε τους Πειραιώτες στην κατάκτηση του Κυπέλλου Ελλάδας μετά από επτά χρόνια αλλά επίσης και του Πρωταθλήματος Ελλάδας 2023-24.

 Διεθνής καριέρα 
Ο Ντράγκαν Τράβιτσα κλήθηκε για πρώτη φορά στην εθνική Ιταλίας για το Ευρωπαϊκό πρωτάθλημα του 2007,Δυναμικό Εθνικής Ιταλίας - Ευρωπαϊκό 2008, χωρίς ωστόσο να αγωνιστεί σε κάποιον αγώνα. Την πρώτη του εμφάνιση με την «Μπλε Ομάδα» την έκανε στις 11 Νοεμβρίου 2007 σε έναν ανεπίσημο αγώνα σε «Ολ Σταρ Γκέιμ» απέναντι στους "αστέρες" του ιταλικού πρωταθλήματος στην πόλη Φόρλι.Tim All Star Game, vince l'Italia www.dallarivolley.com/it    Ακολούθησε μια πλούσια καριέρα στο αντιπροσωπευτικό συγκρότημα, στο οποίο έγινε ο βασικός πασαδόρος το 2011 στη θέση του σπουδαίου Βαλέριο Βερμίλιο. Με τους «ατζούρι» κατέκτησε το ασημένιο μετάλλιο στο Ευρωπαϊκό πρωτάθλημα του 2011Στατιστικά Ευρωπαϊκού 2011 www-old.cev.eu και του 2013,Στατιστικά Ευρωπαϊκού 2013 www-old.cev.eu και ενδιάμεσα οδήγησε την Εθνική Ιταλίας στο χάλκινο μετάλλιο στην Ολυμπιάδα του Λονδίνου το 2012, ξεπερνώντας το επίτευγμα του πατέρα του ο οποίος ήταν 6ος στους Ολυμπιακούς της Μόσχας το 1980. Στη συλλογή του βρίσκονται ακόμα τα χάλκινα μετάλλια στη Παγκόσμια Λίγκα (Γουόρλντ Λιγκ) το 2013 και το 2014Παγκόσμια Λίγκα 2014 www.fivb.org καθώς και το χάλκινο στο Παγκόσμιο Κύπελλο Μεγάλων Πρωταθλητών (Γκραντ Τσάμπιονς Καπ) το 2013.

 Διεθνείς τίτλοι - Διακρίσεις 
Θερινοί Ολυμπιακοί Αγώνες
 16px 2012: Λονδίνο, Αγγλία

Ευρωπαϊκό πρωτάθλημα
  2011: Αυστρία - Τσεχία
  2013: Δανία - Πολωνία

Παγκόσμια Λίγκα
  2013: Αργεντινή
  2014: Ιταλία

Παγκόσμιο Κύπελλο Μεγάλων Πρωταθλητών
  2013: Ιαπωνία

 Συλλογικοί τίτλοι - Διακρίσεις 
 Διεθνείς διοργανώσεις 
Τσάμπιονς Λιγκ
  2014 (Μπελογκόριε Μπέλγκοροντ)Παγκόσμιο κύπελλο συλλόγων
  2014 (Μπελογκόριε Μπέλγκοροντ)

Τσάλεντζ Καπ
  2023 (Ολυμπιακός Πειραιως)

 Εθνικά Πρωταθλήματα  2 Πρωταθλήματα Ελλάδας
 2022-23, 2023-24 (Ολυμπιακός Πειραιώς)

1 Πρωτάθλημα Ιταλίας
 2011-12 (Λούμπε Ματσεράτα)
 2η Θέση: 2020-21, 2021-22 (Ούμπρια Περούτζιας)

1 Πρωτάθλημα Τουρκίας
 2015-16 (Χάλκμπανκ Άγκυρας)

Πρωτάθλημα Ρωσίας
 2η Θέση: 2014-15 (Μπελογκόριε Μπέλγκοροντ)

 Εθνικά Κύπελλα 
1 Κύπελλο Ρωσίας
 2013 (Μπελογκόριε Μπέλγκοροντ)

1 Κύπελλο Ιταλίας
 2022 (Ούμπρια Περούτζιας)
 2η Θέση: 2012, 2013 (Λούμπε Ματσεράτα), 2021 (Ούμπρια Περούτζιας)

1 Κύπελλο Ελλάδας
 2024 (Ολυμπιακός Πειραιώς)
 2η Θέση: 2023 (Ολυμπιακός Πειραιώς)1 Λιγκ Καπ Ελλάδας
 2024-25 (Ολυμπιακός Πειραιώς)
 2η θέση: 2023 (Ολυμπιακός Πειραιώς)

2 Σούπερ Καπ Ιταλίας
 2012 (Λούμπε Ματσεράτα)
 2020 (Ούμπρια Περούτζιας)

2 Σούπερ Καπ Ρωσίας
 2013, 2014 (Μπελογκόριε Μπέλγκοροντ)

1 Σούπερ Καπ Τουρκίας
 2015 (Χάλκμπανκ Άγκυρας)

1 Σούπερ Καπ Ελλάδας
 2024 (Ολυμπιακός Πειραιώς)
 2η θέση''': 2023 (Ολυμπιακός Πειραιως)

 Ατομικές διακρίσεις 
 Ευρωπαϊκό πρωτάθλημα 2011: Καλύτερος πασαδόρος Ευρωπαϊκό Πρωτάθλημα 2011 www-old.cev.eu
 Πρωτάθλημα Ελλάδας 2022-23: Πολυτιμότερος Παίκτης (MVP) 9ης αγωνιστικής Ο Ντράγκαν Τράβιτσα MVP της 9ης αγωνιστικής Volley League 2022-23 www.volleyleague.gr 
 Τσάλεντζ Καπ 2023: Πολυτιμότερος Παίκτης (MVP) Olympiacos PIRAEUS are the CEV Challenge Cup champions  - Dragan Travica, MVP of the Finals www.cev.eu 
 Πρωτάθλημα Ελλάδας 2022-23: Κορυφαία επτάδα πρωταθλήματος Τα «ερυθρόλευκα» βραβεία του Πρωταθλήματος 2022-23 www.olympiacossfp.gr 
 Πρωτάθλημα Ελλάδας 2023-24: Κορυφαία επτάδα πρωταθλήματος «Ερυθρόλευκο» χρώμα στην ομάδα της χρονιάς 2023-24 olympiacossfp.gr
 Πρωτάθλημα Ελλάδας 2024-25: Πολυτιμότερος Παίκτης (MVP) 12ης αγωνιστικής Ο Ντράγκαν Τράβιτσα MVP της 12ης αγωνιστικής Volley League 2024-25 www.volleyleague.gr 
 Σούπερ Καπ Ελλάδας 2024: Πολυτιμότερος Παίκτης (MVP)  Τρίτο Σούπερ Καπ για τον Ολυμπιακός ΟΝΕΧ, νίκησε 3-1 τον Μίλωνα με MVP Τράβιτσα www.volleyleague.gr 

 Παραπομπές 

 Εξωτερικοί σύνδεσμοι - Πηγές 
 Ντράγκαν Τράβιτσα: Παρουσίαση - Ατομικά στοιχεία - Ομάδες - Τίτλοι - Διακρίσεις volleybox.net
 Ντράγκαν Τράβιτσα: Παρουσίαση - Ομάδες - Αγώνες - Στατιστικά globalsportsarchive.com
 Ντράγκαν Τράβιτσα: Ατομικά στοιχεία - Ομάδες - Τίτλοι www.volleyleague.gr
 Ντράγκαν Τράβιτσα: Ευρωπαϊκή παρουσία www-old.cev.eu
 Ντράγκαν Τράβιτσα - Στατιστικά στοιχεία championsleague.cev.eu
 Ο Τράβιτσα στις ιταλικές ομάδες www.legavolley.it 

Κατηγορία:Ιταλοί πετοσφαιριστές
Κατηγορία:Πετοσφαιριστές ΟΣΦΠ